奉和聖製送張說巡邊
作者：蘇晉
朝代：唐

paragraphs: 方漢比周年，興王合在宣。
亟聞降虜拜，復覩出師篇。
祈父萬邦式，英猷三略傳。
算車申夏政，茇舍啓戎田。
嚴問盟胡苑，軍容濟洛川。
皇情悵關斾，詔餞列郊筵。
路接禁園草，池分御井蓮。
離聲軫去角，居念斷歸蟬。
三捷豈云爾，七擒良信然。
具僚誠寄望，奏凱秋風前。